Oficialusis leidinys L 315 , 01/12/2001 p. 0071 - 0073



Komisijos sprendimas 2001 m. lapkričio 30 d. iš dalies keičiantis Sprendimą 98/371/EB dėl gyvūnų sveikatos reikalavimų ir veterinarinio sertifikavimo importuojant šviežią mėsą iš tam tikrų Europos šalių, kad būtų atsižvelgta į kai kuriuos su Lenkija susijusius aspektus (pranešta dokumentu Nr. C(2001) 3818) (tekstas svarbus EEE) (2001/849/EB) EUROPOS BENDRIJŲ KOMISIJA, atsižvelgdama į Europos bendrijos steigimo sutartį, atsižvelgdama į 1972 m. gruodžio 12 d. Tarybos direktyvą 72/462/EEB dėl sveikatos ir veterinarinio patikrinimo problemų importuojant galvijus, kiaules, ir šviežią mėsą iš trečiųjų šalių [1] su paskutiniais pakeitimais, padarytais Reglamentu 97/79/EB [2], ypač į jos 14, 15 ir 16 straipsnius, kadangi: (1) Komisijos sprendimas 98/371/EB [3] su paskutiniais pakeitimais, padarytais Sprendimu 2001/774/EB [4], reglamentuoja gyvūnų sveikatos reikalavimus ir veterinarinį sertifikavimą įvežant šviežią mėsą iš tam tikrų Europos šalių. (2) Dėl gyvūnų sveikatos priežasčių, ypač dėl klasikinio kiaulių maro kontrolės, įvežti šviežią kiaulieną žmonių vartojimui iš Lenkijos nebuvo leidžiama. (3) Lenkijos institucijos paprašė leisti eksportuoti kiaulieną į Bendriją ir savo prašymą motyvavo informacija apie kiaulių sveikatos būklę Lenkijoje ir klasikinio kiaulių maro kontrolę. (4) 2001 m. gegužės mėnesį Komisijos veterinarinė misija apsilankė Lenkijoje gyvūnų sveikatos būklei, visų pirma dėl klasikinio kiaulių maro, įvertinti. (5) Remiantis delegacijos ataskaita ir papildoma Lenkijos institucijų pateikta informacija, atrodo, kad naminių kiaulių sveikatos būklė dėl klasikinio kiaulių maro Lenkijoje yra patenkinama. (6) Todėl tikslinga Lenkijai leisti eksportuoti kiaulieną į Bendriją, laikantis tam tikrų sąlygų dėl visuomeninio maitinimo atliekų naudojimui kiaulių pašarui. Lenkijos institucijos įsipareigojo, kad kiaulienos eksporto tikslais bus sudarytas kiaulininkystės ūkių, kuriems taikoma reguliari veterinarinė priežiūra ir atitinkama kontrolė, kad kiaulių pašarui nebūtų naudojamos visuomeninio maitinimo atliekos, sąrašas. (7) Dėl to Sprendimas 98/371/EB turėtų būti atitinkamai iš dalies pakeistas. (8) Šiame sprendime numatytos priemonės atitinka Maisto grandinės ir gyvūnų sveikatos nuolatinio komiteto nuomonę, PRIĖMĖ ŠĮ SPRENDIMĄ: 1 straipsnis Sprendimas 98/371/EB iš dalies keičiamas taip: a) II priedas pakeičiamas šio sprendimo I priedu; b) IV priedas pakeičiamas šio sprendimo II priedu. 2 straipsnis Šis sprendimas yra skirtas valstybėms narėms. Priimta Briuselyje, 2001 m. lapkričio 30 d. Komisijos vardu David Byrne Komisijos narys [1] OL L 302, 1972 12 31, p. 28. [2] OL L 24, 1998 1 30, p. 31. [3] OL L 170, 1998 6 16, p. 16. [4] OL L 291, 2001 11 8, p. 48. -------------------------------------------------- I PRIEDAS " „II PRIEDAS GARANTIJOS DĖL GYVŪNŲ SVEIKATOS, KURIŲ REIKALAUJAMA SERTIFIKAVUS ŠVIEŽIĄ MĖSĄ NB: Šviežios mėsos, skirtos vartoti žmonėms, importas yra draudžiamas, jei Komisija nėra patvirtinusi eksportuojančios šalies likučių kontrolės programos. Šalis | Kodas | Žmonėms vartoti skirta mėsa | Šviežia mėsa, kuri nėra skirta žmonių maistui | Galvijai | Kiaulės | Avys/ožkos | Neporakanopiai | PP | PG | PP | PG | PP | PG | PP | PG | Albanija | AL | — | | — | | — | | — | — | — | Bosnija ir Hercegovina | BA | — | | — | | — | | — | — | — | Bulgarija | BG | — | | — | | — | | D | — | E | BG-1 | A | | — | | C | | D | — | E | BG-2 | — | | — | | — | | D | — | E | Baltarusija | BY | — | | — | | — | | — | — | E | Čekijos Respublika | CZ | A | | B | | C | | D | — | E | CZ-1 | A | | B | | C | | D | — | E | CZ-2 | A | | B | | C | | D | — | E | Estija | EE | — | | — | | — | | — | — | E | Jugoslavijos Federacinė Respublika | FY | — | | — | | — | | D | — | E | FY-1 | A | | — | | C | | D | — | E | FY-2 | — | | — | | — | | D | — | E | Kroatija | HR | A | | — | | C | | D | — | E | Vengrija | HU | A | | B | | C | | D | — | E | Lietuva | LT | A | | — | | C | | D | — | E | Latvija | LV | — | | — | | — | | — | — | E | Buvusioji Jugoslavijos Respublika Makedonija | MK | — | | — | | C | | D | — | E | Lenkija | PL | A | | B | A | C | | D | — | E | Rumunija | RO | A | | — | | C | | D | — | E | Rusija | RU | — | | — | | — | | — | — | E | Slovėnija | SI | A | | — | | C | | D | — | E | Slovakijos Respublika | SK | A | | — | | C | | D | — | E | " -------------------------------------------------- II PRIEDAS " „IV PRIEDAS PAPILDOMOS GARANTIJOS, KURIAS TURI PATEIKTI EKSPORTUOJANČIOJI TERITORIJA, KAI TO REIKALAUJAMA PAGAL II PRIEDĄ, TAIKANT 2 STRAIPSNIO 2 DALĮ a: Aš, toliau pasirašęs oficialiai paskirtas veterinarijos gydytojas, pareiškiu, kad pirmiau aprašyta šviežia mėsa yra gauta paskerdus kiaules iš ūkių, iš kurių yra gautas įsipareigojimas nešerti kiaulių visuomeninio maitinimo atliekomis [1] ir kurie yra oficialiai kontroliuojami ir įrašyti į kompetentingos institucijos kiaulienos eksporto į Europos Sąjungą tikslais sudarytą sąrašą.“ " [1] Visuomeninio maitinimo atliekos – tai visos maisto, skirto žmonėms vartoti, atliekos iš restoranų, viešojo maitinimo įstaigų ar virtuvių, įskaitant pramonės įmonių virtuves ir buitines ūkininko ar kiaules prižiūrinčių asmenų virtuves. --------------------------------------------------